CELEX: C2004/156/12
Language: et
Date: 2004-06-12 00:00:00
Title: Kohtuasi C-180/04: Eelotsusetaotlus, mille esitas Tribunale di Genova 15. märtsi 2004 kohtuasjas Andrea Vasallo v. Azienda Ospedaliera Ospedale San Martino di Genova e Cliniche Universitarie Cenvenzionate (Aziende)

12.6.2004   
            
            
               ET
            
            
               Euroopa Liidu Teataja
            
            
               C 156/6
            
         Eelotsusetaotlus, mille esitas Tribunale di Genova 15. märtsi 2004 kohtuasjas Andrea Vasallo v. Azienda Ospedaliera Ospedale San Martino di Genova e Cliniche Universitarie Cenvenzionate (Aziende)
   (Kohtuasi C-180/04)
   (2004/C 156/12)
   Euroopa Ühenduste Kohus on saanud Tribunale di Genova 15. märtsi 2004 määrusega otsustatud eelotsusetaotluse kohtuasjas Andrea Vasallo v. Azienda Ospedaliera Ospedale San Martino di Genova e Cliniche Universitarie Convenzionate (Aziende), mis saabus kohtukantseleisse 16. aprillil 2004.
   Tribunale di Genova küsib Euroopa Kohtult eelotsust järgmistes küsimustes:
   
               1)
            
            
               Kas mittediskrimineerimise põhimõtte ja tõhususe põhimõtte (arvestades eriti Itaalia poolt avalikust teenistusest väljaspool olevate töösuhete osas võetud meetmeid) valguses vastu võetud nõukogu 28.06.1999. a direktiivi 1999/70/EÜ (artiklit 1 ja selle direktiiviga rakendatud Euroopa Ametiühingute Konföderatsiooni (ETUC), Euroopa Tööstuse ja Tööandjate Konföderatsioonide Liidu (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkuleppe klausli 1 alapunkti 2 ja klauslit 5) tuleb tõlgendada nii, et sellega on vastuolus 30.03.2001. a antud decreto legislativo nr 165 § 36 laadne siseriiklik säte, milles ei sätestata, “millistel tingimustel peetakse tähtajalisi töölepinguid või töösuhteid […] tähtajatuteks töölepinguteks või töösuheteks” ja kus välistatakse algusest peale ja täielikult see, et selliseid lepinguid või töösuhteid kuritarvitades võiksid töösuhted muutuda tähtajatuteks?
            
         
               2)
            
            
               Juhul kui vastus esimesele küsimusele on jaatav, siis kas, arvestades seda, et selle direktiivi rakendamiseks antud tähtaeg on lõppenud, tuleb nõukogu 28.06.1999. a direktiivi 1999/70/EÜ (ja eriti klauslit 5) ja kohtuasjale kohalduvaid ühenduse üldpõhimõtteid - samuti decreto legislativo't 368/2001 ja eriti selle artiklit 5, mille kohaselt tähtajalise töösuhte kuritarvitamise korral on tavaliseks tagajärjeks selle muutumine tähtajatuks – tõlgendada nii, et sellega antakse üksikisikutele tegelik õigus, millele nad võivad tugineda siseriikliku õiguse (käesolevas asjas decreto legislativo 368/2001 sätete) alusel tõdemaks, et neil on tähtajatu töösuhe?
            
         
               3)
            
            
               Juhul kui vastus esimesele küsimusele on jaatav ja teisele küsimusele eitav, siis kas, arvestades seda, et selle direktiivi rakendamiseks antud tähtaeg on lõppenud, tuleb nõukogu 28.06.1999. a direktiivi 1999/70/EÜ (ja eriti klauslit 5) ja asjale kohalduvaid ühenduse üldpõhimõtteid tõlgendada nii, et üksikisikutel on üksnes õigus hüvitisele selle kahju eest, mis on võinud tekkida sellest, et Itaalia Vabariik on jätnud rakendamata asjaomased meetmed, millega takistataks avalikku sektorit kuritarvitamast tähtajalisi töölepinguid ja/või töösuhteid?